Ahmadou Kourouma

Nofelydd a dramodydd o Arfordir Ifori yn ysgrifennu yn Ffrangeg oedd Ahmadou Kourouma (24 Tachwedd 1927 – 11 Rhagfyr 2003).

Gyrfa
Deilliai o deulu Malinké nodedig o ogledd y wlad a oedd, hyd at 1960, yn un drefedigaethau'r Ymerodraeth Ffrengig. Cafodd ei addysg uwch yn Bamako, Mali, ac yn Lyon, Ffrainc. Dychwelodd i Côte d'Ivoire wedi annibyniaeth, ond buan dechreuodd edifar dychwelyd i wlad dan arweiniad yr Arlywydd Félix Houphouët-Boigny. Treuliodd gyfnod yn y carchar, cyn gadael a threulio blynyddoedd yn alltud yn Algeria (1964–1969), Camerŵn (1974–1984) a Togo (1984–1994). Cyhoeddwyd ei nofel gyntaf, ac enwocaf, Les Soleils des indépendances yn 1968 gan Wasg Prifysgol Montréal. Mae'r nofel yn taro golwg feirniadol iawn ar y cyfnod ôl-annibyniaeth yn Arfordir Ifori.

Llyfryddiaeth
 Les Soleils des indépendances (Gwasg Prifysgol Montréal, 1968)
 Monnè, outrages et défis (Seuil, 1990)
 En attendant le vote des bêtes sauvages (Seuil, 1994)
 Allah n'est pas obligé (Seuil, 2000)
 Quand on refuse on dit non (Seuil, 2004)

Categori:Genedigaethau 1927
Categori:Marwolaethau 2003
Categori:Llenorion Ffrangeg o'r Traeth Ifori